US Second Snowstorm Hits East Coast News And Updates-यूएस: एक हफ्ते में दूसरी बार आया तूफान, जानिये क्या-क्या हुआ नुकसान - The Rising News
बर्फीले तूफान की वॉर्निंग
न्यूयॉर्क में एक फीट बर्फबारी
अमेरिका के पूर्वी तटीय इलाके में 3 मार्च के बाद दूसरी बार ऐसा बर्फीला तूफान आया है। जिसके बाद लोगों को काफी मुश्किलों का सामना करना पड़ रहा है। इसकी वजह से वर्जीनिया, न्यूयॉर्क, मैरीलैंड, पेंसिलवेनिया और कनेक्टिकट में कम से कम 7 लोगों की जान जा चुकी है।
US Second Snowstorm Hits East Coast News And Updates
यूएस: एक हफ्ते में दूसरी बार आया तूफान, जानिये क्या-क्या हुआ नुकसान
। Last Updated : Mar 09, 2018 01:35 PM IST
अमेरिका के पूर्वी तट के इलाकों में करीब एक हफ्ते में दूसरी बार बर्फीले तूफान ने कहर ढाया है। मौसम में ये बदलाव नॉरीस्टर तूफान की वजह से आया है। एहतियात के तौर पर इलाके में 2600 फ्लाइट्स रद्द कर दी गई हैं। अकेले न्यूयॉर्क में ही 1900 फ्लाइट्स कैंसिल की गई हैं। इस इलाके में पिछले हफ्ते भी बर्फीला तूफान आया था। तब 5000 से ज्यादा फ्लाइट्स रद्द कर दी गई थीं।
बिजली सप्लाई ठप, पांच करोड़ लोग प्रभावित
न्यूज एजेंसी ने एनबीसी न्यूज के हवाले से बताया कि इलाके में बिजली कड़कने के साथ बर्फबारी हुई है। इसे थंडरस्नो कहा जाता है। फिलाडेल्फिया से न्यूयॉर्क तक बिजली की सप्लाई ठप हो गई है। इससे करीब पांच करोड़ लोग प्रभावित हुए। ये लोग पिछले बर्फीले तूफान से बिगड़े हालात से ही उबरने की कोशिशों में लगे थे। रिपोर्ट में बताया गया कि न्यू जर्सी में मिडिल स्कूल की एक टीचर पर बिजली गिरी, लेकिन उनकी जान बच गई।